**Informacija apie gautą UAB ,,Agrovera“ planuojamos ūkinės veiklos –paukštyno įrengimo ir eksploatacijos Pakalniškių k., Girkalnio sen., Raseinių r. sav., poveikio aplinkai vertinimo ataskaitą**

2018-07-02 Aplinkos apsaugos agentūros Taršos prevencijos departamento Taršos integruotos prevencijos ir poveikio aplinkai vertinimo skyrius, Tatjana Dunkauskienė, tel. 8 706 68 086.

**Planuojamos ūkinės veiklos organizatorius (pavadinimas, adresas, telefonas, faksas)**

UAB ,,Agrovera“, Asavos g. 5, LT-02203, Vilnius, tel. 868689499, el. p. uabagrovera@gmail.com.

**Planuojamos ūkinės veiklos poveikio aplinkai vertinimo (toliau – PAV) dokumentų rengėjas (pavadinimas, adresas, telefonas, faksas)**

UAB „R.A.C.H.E.L. Consulting“, S. Žukausko 33-53, LT-09129, Vilnius, tel. 8 5 278 9595, faks. 8 5 277 8195, el. p. info@rachel.lt, ignas@rachel.lt.

 **Planuojamos ūkinės veiklos pavadinimas**

Paukštyno įrengimas ir eksploatacija

 **Planuojamos ūkinės veiklos vieta (apskritis, miestas, rajonas, seniūnija, kaimas, gatvė)**

Kauno apskr., Raseinių r. sav., Girkalnio sen., Pakalniškių k.

**Atsakinga institucija**

Aplinkos apsaugos agentūra (toliau – Agentūra), A. Juozapavičiaus g. 9, LT-09311 Vilnius, tel. 8 706 62 008, faks. 8 706 62 000, el. p. aaa@aaa.am.lt

**Poveikio aplinkai vertinimo subjektai:**

1. Nacionalinio visuomenės sveikatos centro prie Sveikatos apsaugos ministerijos Kauno departamentas 2016-06-23 raštu Nr. 2.2-1395(17.8.3.2.11) „Dėl poveikio aplinkai vertinimo programos“ pritarė PAV programai.

Nacionalinio visuomenės sveikatos centro prie Sveikatos apsaugos ministerijos Kauno departamentas 2018-06-06 raštu Nr. (2-11 14.3.3 E)2-24750 „Dėl poveikio aplinkai vertinimo ataskaitos“ pritarė PAV ataskaitai ir planuojamos ūkinės veiklos (toliau – PŪV) galimybėms.

2. Raseinių rajono savivaldybės administracija 2016-08-05 raštu Nr. (5.20) R5-2468 „Dėl UAB „Agrovera“ planuojamos ūkinės veiklos paukštyno poveikio aplinkai programos vertinimo“ pateikė išvadą, kad papildytą PAV programą derina.

Raseinių rajono savivaldybės administracija 2017-05-26 raštu Nr. (5.20) R5-1618 „Dėl UAB „Agrovera“ planuojamos ūkinės veiklos paukštyno poveikio aplinkai vertinimo ataskaitos vertinimo“ pateikė išvadą, kad nepritaria PAV ataskaitai ir „<...>Atsižvelgdama į suinteresuotos visuomenės (Girkalnio seniūnijos vietos gyventojų, turinčių teisę dalyvauti apklausoje) balsavimo metu (vykdytos š. m. gegužės 5-6 d.) išreikštą nuomonę, iš kurių 89 procentai pasisakė nepalaikantys UAB „Agrovera“ iniciatyvos Girkalnio seniūnijos, Pakalniškių kaime statyti paukštyną (viščiukų/broilerių auginimas ir realizavimas), vadovaudamasi rajono Savivaldybės tarybos 2017 m. gegužės 25 d. sprendimu Nr. TS-228 „Dėl Raseinių rajono Savivaldybės Girkalnio seniūnijos vietos gyventojų apklausos rezultatų patvirtinimo ir nepritarimo UAB „Agrovera“ planuojamai ūkinei veiklai“, informuoja, kad Administracija atstovaudama viešąjį interesą, UAB „Agrovera“ planuojamos ūkinės veiklos galimybėms Pakalniškių k., Girkalnio sen. nepritaria.“

 3. Kauno apskrities priešgaisrinė gelbėjimo valdyba 2016-06-15 raštu Nr. 13-804 „Dėl poveikio aplinkai vertinimo programos“ pateikė išvadą, kad pritaria PAV programai ir planuojamai ūkinei veiklai.

 Kauno apskrities priešgaisrinės gelbėjimo valdybos Raseinių priešgaisrinė gelbėjimo tarnyba 2018-06-19 raštu Nr. 13RA-35 „Dėl poveikio aplinkai vertinimo ataskaitos“ pateikė išvadą, kad neprieštarauja, kad būtų vykdoma UAB „Agrovera“ ūkinė veikla Raseinių r. sav., Girkalnio sen., Pakalniškių k.

 4. Kultūros paveldo departamento prie Kultūros ministerijos Kauno skyrius 2016-07-13 raštu Nr. (1.29.-K)2K-777 „Dėl poveikio aplinkai vertinimo programos derinimo“ pateikė išvadą, kad pritaria PAV programai ir pasisakė, kad PAV ataskaitą siųsti nebūtina.

 5. Aplinkos apsaugos agentūra 2016-10-19 raštu Nr. (28.1)-A4-10496 „Dėl intensyvaus broilerių auginimo Raseinių r. sav., Girkalnio sen., Pakalniškių k. poveikio aplinkai vertinimo programos tvirtinimo“ PAV programą patvirtino.

 Visuomenė apie parengtą PAV programą buvo informuota Raseinių rajono savivaldybės administracijos skelbimų lentoje (2016-05-24), Raseinių rajono savivaldybės administracijos Girkalnio seniūnijos skelbimų lentoje (2016-05-24), respublikiniame laikraštyje „Lietuvos žinios“ (2016-05-26), laikraštyje „Alio Raseiniai“ (2016-05-26), PAV dokumentų rengėjo – UAB „R.A.C.H.E.L. Consulting“ tinklalapyje: http://www.rachel.lt (2016-05-24). Su PAV programa buvo galima susipažinti Raseinių rajono savivaldybės administracijos Girkalnio seniūnijoje ir pas PAV dokumentų rengėją, taip pat PAV dokumentų rengėjo internetiniame tinklalapyje http://www. rachel.lt.

 Aplinkos apsaugos agentūra 2016-05-26 savo tinklalapyje www.gamta.lt paskelbė visuomenei apie parengtą PAV programą.

Suinteresuota visuomenė pateikė pasiūlymus dėl PAV programos ir PŪV.

Informacija apie visuomenės viešą supažindinimą su PAV ataskaita buvo skelbiama Raseinių rajono savivaldybės administracijos skelbimų lentoje (2017-03-23), Raseinių rajono savivaldybės administracijos Girkalnio seniūnijos skelbimų lentoje (2017-03-23), respublikiniame laikraštyje „Lietuvos žinios“ (2017-03-24), laikraštyje „Naujas rytas“ (2017-03-24), PAV dokumentų rengėjo – UAB „R.A.C.H.E.L. Consulting“ tinklalapyje: http://www.rachel.lt (2017-03-23). Su PAV ataskaita buvo galima susipažinti Raseinių rajono savivaldybės administracijos Girkalnio seniūnijoje ir pas PAV dokumentų rengėją, taip pat PAV dokumentų rengėjo internetiniame tinklalapyje http://www. rachel.lt.

 Viešas visuomenės susirinkimas dėl PAV ataskaitos įvyko 2017-04-10, 17.10 val., Raseinių rajono savivaldybės administracijos Girkalnio seniūnijos salėje, adresu Šėtupio g. 40, Girkalnio mstl., 60313 Raseinių r. sav. Viešajame susirinkime dalyvavo PAV dokumentų rengėjo ir planuojamos ūkinės veiklos organizatoriaus atstovai, Raseinių rajono savivaldybės atstovai, suinteresuotos visuomenės atstovai.

 Suinteresuota visuomenė pateikė pastabas/pasiūlymus dėl PAV ataskaitos.

 **Prašymų teikimo terminas**

 Iki 2018 m. liepos 17 d. suinteresuota visuomenė turi teisę raštu pateikti prašymus planuojamos ūkinės veiklos poveikio aplinkai vertinimo klausimais atsakingai institucijai (Aplinkos apsaugos agentūrai) ir PAV subjektams jų kompetencijos klausimais.